open-index/open-wikipedia-markdown huggingface dataset:
Пурдошан (венеж)

**Пурдошан (венеж)**&nbsp;— Мокша, Вад эди Ока ляйхень эзга уендеманди мокшень оцю венешнень эзда фкясь. Венежень нолдамати пяк тонатфтольхть Темникавонь уезонь Пурдош велень сокай-видихне. Синь тиендсть оцю и ёмла уендемкат. Средняйкс лувондовсть ся уендемкатне, конань кувалмосноль 13 сель и 3 аршитт (28,08 м), а келесна 7 аршитт (5,04 м). Борттнень сересна "аршин эди вакс" (1,08 м). Интай Пурдошень мастярхне тиендсть оцю венежетка, мянь 64 метрань кувалмоса. Тяштькссне пачфнихть, тяфтама 2 оцю венежень тиемс нолдафоль 300 оцю "приборонь" эске, 1000 "пялесприборонь" эске ди 2000 оцю кабаня. Уендемкатнень тиендезь кузста, атцезь керса. Струкнень эса ульсть кувака богорхт, 3-4 сюроса якарьхть. Документтне пачфнихть, Мокшеса уенди венешнень ульсть кой-коста котфпацявок. Котфпацятнень сташендозь левожень котфста.

Пурдошса тиендсть мокшатт, ёмла мокшатт, а тяфта жа пурдошанкат. Мокшанць, кепотьксонди, сатомшка оцю: 32,5 сель кувалмоц ди 18,5 аршин келец. Пурдошкань мастярхне тиендсть стама структ, конаса усксесть эряй калхт. Тяфтама уендемкатне аф фкатольхть, ульсть сяда оцюфт, сяда ёмлат. Тяфтама оцювенешнень башка ширесна ва кодамоль: кучка вастса перяфоль, коза нолявсь ведь, ди ся ведьса усксезь калхнень.

## Кяльвалсь
* Энциклопедия «Мордовиясь» Саранск, 2006 к. 240-241 лл.

Категорие: Ведень ускомбяльсь (транспортсь)
Категорие: Ускомбяльсь (транспортсь)
Крандаз

180px|кенжешка|вить_кедь
180px|кенжешка|вить_кедь
180px|кенжешка|вить_кедь
**Крандаз**. Содафоль минь ширесонк тяфтама лемневи экипажнай промыслась - крандазонь, нурдонь, лиянь-мезень тиендемась. Васень пингть сяда лама тиендсть велень крандазда и нуртта.

Кизонда нят ульсть кувака крандаст, тарантаст. Финцнень мархта усксевсть груст, омбонцнень эса ломатть. Грузонь ускси крандасне, нурттне сяда оцюфтольхть, нарттельхть. Ломанень усксемкатне сяда тёждянятольхть, уряднайхтольхть. Кизонь крандазса кшниннетольхть петьколь петне, сердечникне, шарыхнень пингокссна. Крандазть шарфневсть аньцек ингольце шарыенза. Сянь эзда, кодама груст усксесть, полафневсь крандазське. Кда усксесть назём, крандазти путнесть кели керхт, доскат, сёронь усксемс тиендсть фургон-ящик или котцесть кептерьхт. 

Пулфонь усксемста бокова путнесть кели кирдемкат, штоба сяда лама пулф мараволь усфти, тишень усксемста вяри сотнесть кеп, конац матросезе тишеть. Пулфонь и лия-мезень усксемс крандасневок аф фкф лацотольхть.

Краснослободскяй уездонь Курташки велень мокшетне тиендсть крандаст-ящикт. Тяфтама крандазть питнецоль 60 трёшник, мезсь 10 трёшникта сяда лама лиятнень коряс.

Цебярь крандаст тиендсть Жаравса, Пичпандса, Лухмаса. Меле велеряйхне тиендсть ошень закастка. Тархан Потьмань мокшетне (Спасскяй уездонь), Рузонь коринонь велень ломаттне (Краснослободскяй уездсь) тиендсть шарыхть мянь Воронеж ошу. Синь мархтост кирдсь соткст тостонь велень хозяйствань машинань тиенди фирмась "Столь и Ко".

Цебярь шарыхть тиендсть Кацялаент мастярхне. Синь товарснон рамсезь Тулав, Рязани, Тамбову, Самарав и Саратову.

## Кяльвалсь
* Энциклопедия «Мордвась» Саранск, 2006 к. 238-239 лл.

Категорие:Ускомбяльсь (транспортсь)
Качамулав

thumb|right|250px|Машинакигель Су-250-64
**Качамулав** - эсьарды кигелень таргай шиньф вийса якафтомбяль мархта, ётай пингста нолдавсь тевс кшники кигель крандазонь  кярькссь ускоманди. 

Категорие:Ускомбяльсь
Нурда

thumb|right|250px|Нурда
250px|кенжешка|вить_кедь
**Нурда** — тялонда сяда сидеста арнесть нурдса. Синь аф фкя лацотольхть, ульсть сяда оцю нуртт, ульсть сяда ёмлат. Финцнень мархта усксесть пенгат, шужярь. Сяда козятне кирдсть ломанень усксемс тёждя нурдонят-санкат. Мзярда усксесть кувака шочкт, нуртть пес сотнекшнесть ёмла нурдоня.

Базару молемста нуртти путнесть илиень оцю кептерь, атцесть шужярь, тише. Тяфтама нурда ульсь эрь кудса. Тялонда праздник шиня, свадьбань пингста, Масланцяста арнесть озаманя мархта нурдса, инголе тифоль озаманя панити, фтала кафта ломаненди. Штоба тяфтама нурдсь шарфтомста афоль веле, бокова нолнесть олгонят-кирдемкат.

## Тага ватт
* Крандаз

## Кяльвалсь
* Энциклопедия «Мордвась» Саранск, 2006 к. 239 л.

Категорие:Ускомбяльсь (транспортсь)
Сокст

thumb|right|350px|Мокшэрзятне соксса састь Рязанень эряйхненди лездома. XVI веконь миниатюрась

Мокшэрзятне тялонда курькснесть соксса. Финно-угорскяй нароттне сокснень лемнезь пцтай фкакс: мокшетне и эрзятне сокст, эстонецне - сууски, фиттне - суксет.

Сянь колга, што мокшэрзятне курькснихть соксса, панчфнесь нинге рузонь летописсь 1444 кизоня. Тоса корхтави, мзярда Рязанть лангс врьгятсть татархне рузонь княсненди састь лездома мордватне соксса.

Эряви азомс нинге вов мезсь: тя тевсь няфтьф рисункасовок. Тя рисункась ули летописнай сводса. Кунардонь мокшэрзянь воиттне рисавафт сокс лангса, соксне тячиеннетнень лацот, аньцек кядьсост аш байдект.

Историческяй литератураса сокснень колга сёрматф сатомшка лама. Тяфта С.Архангельскяйсь тяштсь: "...тялонда мордвась охотендай соксса, да пяк вишкста лангсост курькснихть...". Кунардонь пингть мокшэрзятне пильгозост сотнекшнесть, тяфта лемневи, лов ланга якамкат. Тяфтапт сотнекшневсть сянкса, штоба афольхть вайсе ловти пильгсна. Дуганякс мянцесть лаймарьксонь тарад, пензон сотнекшнезь, ётковаст сотнекшнесть левож. Тяфтама лов ланга якамкатне лезнесть крхкаста аф вайсемс ловти.

#### Кяльвалсь
Энциклопедия «Мордвась» Саранск, 2006 к. 239-240 лл.
Сярьгей Кинякин

**Сярьгей Кинякин** (;  24 сентябрьста 1937, Моску ошсь —  16 майста 2019) — мокшень валморайсь ди ётафтысь, Мордовиянь шнаф валморайсь (1987 к.). Мордовиянь Комсомолонь казнень лауреат (1971 к.). Рузмасторонь Сёрмадыень сотксонь якай (1971 к.). Мокша. 1988-2000 Мордовиянь Сёрмадыень сотксть оцюнянц полафтыец. 

## Покаманза
Кинякинонь васенце валморац «Миронь гуляня» нолдафоль «Мокшень правда» газетса. 

Мокшень кяльса лиссь «Эряфсь ди кельгомась», «Инь мазысь», «Кизот-вайгяльбет», «Ялгаксшинь седь», «Анок ульхть!», «Шачень эряма павазукс» поэтиконь китпонза, мокшень эди рузонь кяльса - «Сизеф алашань вайгяль" кярькссь; рузонь кяльса - «Тревожусь», «На свете нет тебя дороже», «Под солнцем и луной», «Первопроходцы» книганза. 

Кинякин ётафтозе мокшень кяльс «Калевала» карело-суоминь эпость, рузонь литературань класиконь покамаснон, Рузмасторонь калконь сёрмадыхнень сёрматфснон, тяфта ина омба мастороннетнень. 

Сёрмадозень Мордовиянь Республикть гимнань валонзон. Казьф лувомань орденца.

## Кяльвалсь
* Энциклопедия «Мордвась» Саранск, 2006 к. 513 л.

Кинякин
Кинякин
Кинякин
Кинякин
Кинякин
Кинякин
Михайила Петров

**Михайила Петров** () ( 19 ноябрьста 1924, Пою веле, Инзарань район, Мордовия —  24 июньста 2013) — мокшень сёрмадысь ди журналистсь. Мордовиянь калконь сёрмадысь (1995 к). Россия масторонь сёрмадыень сотксонь якай (1975 к.). 

## Покаманза
«А было так» васенце повестец азондсь мокшень велеть торпингта мельдень эряфонц колга. Петров сёрмадсь аф фкя эрямопингонь покама, синь козякофтозь мокшень романистикать. Содаф Петровонь «Румянцев-Задунайский» романоц, китапса няеви вии ломань эрямопингса вастоц, азондови ся пингть колга, мзярда мокшень калксь сувась Россия мастору. 

XVIII-XIX веконь Россия масторть няйсаськ Ушаковонь Фёдор колга «Боярин Российского Флота» эрямопингонь романцта. Покамаса корхтави адмиралть моря лангонь якаманзон колга, няфтеви Ушаковонь эряфоц юронь кудса Мордовияса. 

Романистсь Петров мокшень калкть эряфонц няфтемста кепсевсь марнек Россия масторонь эди масторлангонь эрямопингонь тефненди. Сон сёрмадсь «Красный колосс» политиконь роман. Ломаньтъналонь эрямопингть сёрмадысь арьсекшнесы «Алёна Арзамасская» романца, тяса мртцетяма 1670-1671 кизонь Сокай-видиень торпингти. 

Петров – мокшень литературонь вельмофтемань ди виияфтомань Фондть пуромксонц оцюняц (1992 к.).

## Кяльвалсь
* Энциклопедие «Мордвась» Саранск, 2006 к. 513 л.

Петров
Петров
Петров
Яку Пинясов

**Яку Пинясов** (;  29 декабрьста 1913, тячиень Мордовиянь Зубунь райононь Мокшень Кужа велесь –  22 майста 1984, Саранск ошсь) — мокшень валморайсь ди сёрмадысь. Калконь (1983 к.), шнаф (1963 к.) сёрмады, Мордовиянь Масторонь казнень лауреат (1970 к.). Советонь Сотксонь Сёрмадыень сотксноь якай (1940 к.).

Сёрмадома ушедсь 20-це кизотнень песта. «Эряфсь панжи», «Эряфсь аськоляй инголи», «Тол» валморонь кярьксонь эса азондсь колхозонь эряфть, марстонь покамать, культуронь эряфса сатфкснень колга.

Лама сёрмадсь иттненди. Тяштсь азкст, ёфкст, повесть, новеллат. Пинясовонь произведениянза кошярясазь шабатнень ламонь содама, тонафнезь лац прянь вятема, шачема масторть, шачема кяльть кельгома. Сёрмадсь 70 лама китап иттненди, ламотне эздост ётафт рузонь кяльс. «Обыкновенные варежки» азксонь кярькссь Москуса нолявст сисемксть, «Шумный брат» повестсь – кафксть.

Пинясовонь покаманзон ётафтфста лувондсазь Оцю Британияса, Болгарияса, Мадьярмасторса, Дойчмасторса, Китайса, Румынияса, Чехмасторса, Словакияса. 

Казьф медальса, синь ётксост «Москуть араламанкса» медальсь.

## Лятфтамат

## Кяльвалсь
* Энциклопедия «Мордвась» Саранск, 2006 к. 514 л.

Пинясов
Пинясов
Кола Черапкин

**Кола Черапкин** (;  21 майста 1917, Исапря, Инзарань район, Мордовия –  22 июльста 1987, Саранош, Мордовия) — мокшень кяльвалонь содайсь, тонафтысь. Филологиянь тонадомань доктор (1971 к.). Россия масторонь Федерациянь тонадомань шнаф тии (1977). 

## Эряфонь киц
Черапкин тонафнезень Рузмасторонь народонь од литературхнень, кърхкаста няфнезе, мезсь маласькофнесыне синь мокшэрзянь литературти. 

Сон сёрмадсь мокшень литературть эрямопингонц коряс оцю покамат, синь ётксост: «Тяниень пингонь мокшень литературась», «В братском содружестве», «Притоки». Лама ширде тонафнезе Горькаень Максим покаманц, содафт монографиенза: «По заветам М. Горького» ди «Горячее сердце большого друга». Черапкин сятнень ёткса, кит сёрмадозь «Мордовиянь советонь литературть эрямопингонц нюрьхкяня азксонзон», 3 томса «Мордовиянь советонь литературть эрямопингонц», «Мордовиянь литературть эрямопингоц», 6 томса «Советонь лама ломаньтъналонь литературть эрямопингоц». Мекольцеть нолдазе Максим Горькаень  лемса Масторлангонь литературонь институтсь. 

Черапкин сёрмадсь 20 китап, ётксост тонафтомкитапт, хрестоматиет вяре тонафниенди ди тонафнемкудонди; сон тяштсь 2 налхкомат – «Вирява», «Ломанць ломанти». Черапкин Н. И. аноклась смузьшинь содамань тонадомань 10 кандидат.

## Кяльвалсь
* Энциклопедия «Мордвась» Саранск, 2006 к. 515 л.

Категорие:Шачсь 21 майста
Черапкин
Черапкин‎
Ниле лопань марсилия

thumb|right|250px|<span style="color:grey">Ниле лопань марсилиясь</span>
**Ниле лопань марсилия** () - ниле паця лопань мархта касыкссь карёлксоннетнень тъналста. 

Марсилиять кувака юроц пиксоня лаца. Тяста касондыхть лопат, конат уихть ведь лангса, синь ниле пацясна, васень ванфти синь шарахть ниле лопань варсиеньбал лангс. Сон касонды вирень эди тиф эрьхкова сембе марсторпяльксова Лямбеширень Америкта башка. Кельмеширень Америкс сон усксть, аньцек тяни сон тоса лувондови вьрьгяти касыксокс. Польшань вирьга сон кулсесь эди тяни сонь тяряфнихть мърдафтомс Гочалковицки эрьхконь экосистемас.

Кумокань вирьга касондыхть кържа сонь юрстонза сортт, интай синь пяк лямбонь кельгихть, сяс мес аф яраштыхть минь климатзонк. Мъзярошка синь сортонза косфнихть аквариумга.

## Касфтомась
Касфтыенди ниле лопань марсилия пяк васу моли, теенза саты эрь кодама ведь ди аф ламне переста мода мархта кядьге. Сон пара касы 20×20× 10 сантиметрашка. Сон тага машты касомс ушеса кизоньберьф ди аф пели якшамда. Сонь тёждя касфтоманц эди кирдемшканц сюнеда сонь ули кода касфтомс эрь ломанти эрь кодама вастса (нълтне ёмла шаваняса эли варяфтома панчфонь сяканяса вальмалангса).

left|thumb|250px|<span style="color:grey">Ниле лопань марсилиясь</span>

Перень кирдихненди, конатнень аф пяк лама васта переса пара сонь касфтомс марамань шонгаркста меле сюмаса (синь улихть 60 ди 80 литра, питнесна 10 Еврошка). Каяк кайме мода (5 сантиметрашка саты). Сюмать ведьса пяшкотькшнемада меле тон тисак сембода пара марсилиянди. Асусь тянь эса тя сюмать ули кода кандомс тялонь перес эли кудс (сембода пара балкон вальмя ваксс), эста касыкссь ули сембода валда ди лямбе кудонь вастса. Кизонда сюмать ули кода путомс лямбешире ёнонь балкону эли перес.

Нама, сембода мазыста сонь касфтомс перень эрьхкеса. Тоза саты путомс потмаксс сёвонь мархта мода ди петфтамс марсилиять юронц пакшец. Мельганза аф эряви сяда тов ваномс, сон сонць кармай касома. Сон тонады ведень серенцты, кодама повсь ведсь тейнза фалу пара. Сянкса сонь ули кода кърхка эли алка ведень вастса (5 сантиметраста –100 сантиметрас сявомок). Марсилиясь сонць полафни лопанзон почконц кувалмоц сонь лопанзон ведь лангса уемста ащеманди.

Сембода пара сонь озафнемс юронь пакшеса. Аф куваконе юрсь (10 см) саты ди кизонда тонь перень эрьхконяса улихть мазы ниле лопаннень «лядефкс».

## Ушеширень кучфтемат
* Ботаникс интернет лопась (мокшекс)
* Ниле лопань марсилия
* Connecticut Botanical Society - цебярь фотоархтофкст
* фотоархтофкст

Категорие:Ведень касыксне
Категорие:Карёлксне
Атянин, Федор

**Федор Атянин** (;  6 июньста 1910, тяниень Пензань аймаконь Мокшанонь райононь Мърня&nbsp;—  10 июльста 1975, Сараношсь)&nbsp;— мокшень сёрмадысь, Мордовиянь культуронь шнаф тиись (1970 к.). Советонь Сотксонь Сёрмадыень сотксонь якай. Мокша. 

## Покаманза
Литературонь покамац ушедсь 1930 кизотнень песта. «Мазы пинге» васенце книгац лиссь 1954 к. 1956 кизоня Мордовиянь китапнень нолдамась нолдазе Атянинонь «Сельведь-богатырь» идень азксонь кярьксоц, тяфта ина «Пусмань панчф» кярьксоц. 

1950 — 1960 кизотнень сёрмадсь валморат и азондомань ёфкст — «Постуфонь стирь», «Богатырень тише». 1958 кизоня лиссь «Аргуня» налхкомац-ёфксоц, 1965 — «Атямсь кельги мокшень стирь» драмац-айнемац.

Сон сёрмадсь седямань налхкома, кона путфоль Мордовиянь седямань эди драмань театрать сценаса (1967).

Атянин тяштсь «Самая длинная из дорог» драма, кона лемтьфоль Советонь Сотксонь Инялять Девятаевонь Михайила инетевонцты, тя налхкомаське няфтевсь театраса; Ф.С.Атянин сёрмадсь кафта пяльксса валмораса азондомась: «Шадось ушедсь» (1975) ди «Варьхмодема ланга» (1962).

## Кяльвалсь
* Энциклопедия «Мордвась» Саранск, 2006 к. 587 л.

Категорие:Мокшень сёрмадыхне
Шужярень морама

**Шужярень морама** — мокшень седямань кядьёнкссь. Тиендевсь розень шужярьста, кувалмоц 10-15 сантиметра. Шужярть фкя пестонза керыхть «кяльня», омбоце песта 2-3 варянят. Ня варянятне панчсевихть-пяксневихть сурса.

## Кяльвалсь
* Энциклопедия «Мордвась» Саранск, 2006 к. 647 л. 
* *Кильдюшкина А.* Ансамбли традиционных народных инструментов как основа коллективного народно-инструментального исполнительства в Мордовии. Вестник Академии Русского балета им. А.Я. Вагановой. 2015;(5): 184-190.
* *Бояркин Н. И.* Мордовская инструментальная сигнальная музыка // Музыка в обрядах и трудовой деятельности финно-угров: сб. ст. Таллин: Ээсти раамат, 1986. С.
* *Бояркина Л. Б.* Мордовская музыкальная энциклопедия. Саранск: Мордов. кн. изд-во, 2011. 432 с.
* *Бояркин Н. И.* Мордовское народное музыкальное искусство. Саранск: Мордов. кн. изд-во, 1983. 184 с.
* *Бояркин Н. И.* Мордовская народная музыка: Многоголосные инструментальные традиции: учеб. пособие: в 2 ч. Саранск: Мордов. кн. изд-во, 2004. Ч. 1. 140 с.
* *Галкина И. А.* Инструментальная музыка Мордовии: от фольклорных традиций к профессиональному творчеству: дис. … канд. искусствоведения. Саранск, 2005. 314 с 39–60.
* *Кильдюшкина А.* Ансамбли традиционных народных инструментов как основа коллективного народно-инструментального исполнительства в Мордовии. Вестник Академии Русского балета им. А.Я. Вагановой. 2015;(5): 184-190.
* *Уфаева С.*«Мордовские народные музыкальные инструменты — памятники традиционной музыкальной культуры этноса» 
* *Яковлев В. И.* Традиционные музыкальные инструменты Волго-Уралья: историкоэтнографич. исслед. Казань: КГК им. Н. Г. Жиганова, 2001. 320 с.

Категорие:Седяма кядьёнкст
Категорие:Аэрофонат
Категорие:Мокшень седяма кядьёнкст
Нюди

thumb|right|150px|Нюдихть

**Нюди** - мокшень седямань культураса пяк содаф кядьёнкссь. Керсевсть сендиень кафта почконят 20 сантиметрань кувалмоса. Фкя почконяса тиендсть 3 варянят, омбоцеса - 6. Почконятнень песа тиендсть "кяльня", кожфонь уфамста тя кяльнясь либордсь. Ся петне, конань мархта ашесть мора, ашкоткшневсть куйгорса.

Кунардонь пинкнень нюдиса морсесть озксонь ётафтомста; нюдиса морсесть Роштувань кудонь илать пингста, рьвяяма иласа. Нюдись ули кода лемдемс кафтонзаф кларнетокс. Нюдиса морсесть урта ваныхневок.  

Нюдить, кода азфоль ни,  почктонза кафтоль. Фкя почкста лиси звуксь лемневсь *вяри* *вайгяль*, омбоце почкста мольсь *алу* *вайгяль*.

## Кяльвалсь
* Энциклопедия «Мордвась» Саранск, 2006 к. 648 л.

Категорие:Седяма кядьёнкст
Категорие:Аэрофонат
Категорие:Мокшень седяма кядьёнкст
Мърня

**Мърня** () — мокшень велесь, Мокшанонь районца, Пензань аймакса.

## Топонимсь

## Географиясь

## [[Климатсь]]

## Эрямопингоц
Ушетфоль XVII сядокизонь васенце пяльксса Мърня ляйса. Ушедыенза Инзарань уезста мокшет. 

1718 кизонь лувомаса лятфневсь кода Инзарань уезонь Чембаронь станца веле, 103 аля ваймот. 1745 кизонь лувомаса 348 аля ваймот. 

1877 кизоня Нижнеломувонь уезонь Атмисонь волостьса, 215 картт, шуфтонь озкскуд Иняру Колань лемс (путфоль 1844 к.), тонафнемваста. 

1894 кизоня Мърняса ульсь земствань мокшень кяльса тонафнемваста. 

1912 кизоня Нижнеломувонь уезонь Потмань волостьса. 

1926 кизоня Мърняв сувасть Губанонь веленят. 

1939 эди 1955 кк. Голицынань велень пуромксоль, «Якстерь тяште» колхозонь кучкац (1955 к.).
## Эряйхне

## [[Экономикась]]

## Культурась

## Курнянза
*Демин порядок
*Качкарга
*Од Веле
*Осинука
*Попов Порядок

## [[Тонадома]]сь

## Спортсь

## Содаф Мърнеряйхне
*Атянин, Федор, содаф сёрмадысь
*Виард, Василь, содаф сёрмадысь

## Лятфтамат

## Ушеширень сюлмафксне
* Полубояров Михайилань эрямопингонь лопац

Мърня
Мърня‎
Мърня
Виард, Василь

**Василь Виард** () (15.01.1907, тяниень Пензань аймаконь Мокшанонь райононь Мърня велесь - 23.08.1971, Сараношсь)&nbsp;— мокшень сёрмадысь, Советонь Сотксонь Сёрмадыень сотксонь якай. 

## Эряфонь киц
Виард Василь шачсь сокаень-видиень тъналса. Тонафнемваста аделамда меле 1918 кизоть ушедомс покась алянь кудса, меле морафнемань кудонь ваныкс. Тонафнесь Пензань тонафтомань текникумса (1923&nbsp;—  1926 кк.), меле рабфакультетса (1927&nbsp;—  1930 кк.). 1934 кизоня аделась Саратувонь университетонь педагогиень факультет эди тусь Мордовиянь тонадомань-ванондомань институтти аспирантурас. Аспирантураса тонафнемда меле сон кармась покама мокшень кяль эди кяльвал Сараношень комвузса. 1934 кизоня арась Советонь Союзонь сотксонь якайкс. Василь покай од ломанень "Комсомолонь вайгяль" кулялопань редакциень мелянзайкс эди шабань "Якстерь галстук" журналонь редакторкс. Покай од Мордовиянь сёрмадыхнень мархта, сонць лама сёрмады.
1937 кизоня Виард туфталфтома муворгофтфоль. Теенза улель кода нолдамс од китапт аньцек реабилитациеда меле (1956 к.)

## Покаманза
* "Кяжи сява", 1956
* "Кешань приключениянза", 1958
* "Скрипач Оха", 1959
* "Колять каникуланза", 1960
* "Хрустальнай седь", 1960
* "Вирень вайгяльхть", 1961
* "Кафта пильгса сохатай", 1962

1992&nbsp;—  1993 нолдасть Виардонь кочкаф покаманза кафта томса.

## Кяльвалсь
* Энциклопедия «Мордвась» Саранск, 2006 к. 587 л.

## Ушеширень кучфтемат
* Мордовиянь литературонь библиотек

Категорие:Содаф ломатть
Категорие:Мокшень сёрмадыхне
Категорие:Шачсь 15 январьста
Максим Бебан

**Бебан Максим** () (10.02.1913, тяниень Мордовиянь Лашмань райононь Кярата велесь&nbsp;— 16.04.1986, Сараношсь)&nbsp;— мокшень сёрмадысь, валморайсь, валвеляфкс сёрмадысь, шнаф Мордовиянь сёрмадысь. 

## Эряфонь киц
Бебан Максим шачсь сокаень-видиень тъналса. Аделась велеь тонафнемваста 1926 кизоня, Сараношень педагогиень текникум — 1931 кизоня, Мордовиянь педагогиень институт 1939 кизоня. Советонь сёрмадыень сотксонь якай 1934 кизоста. Покась Зубунь райононь "Од веле" кулялопаса (1931–1934 кк.), ульсь Мордовиянь сёрмадыень сотксонь пуромксонь комитетонь мелянзайкс (1934–1935 кк.), "Колхозонь эряф" журналонь путф мелянзайкс (1935 - 1937 кк.), тонафтыкс (1939 - 1940 кк.). Омбоце Масторлангонь торпингста фронтсоль. Торпингта меле покась "Мокшень правда" кулялопа редакциеса (1946–1947 кк.), Мордовиянь сёрмадыень сотксонь путф мелянзайкс (1947 - 1949 кк.), Мордовиянь китапнень нолдамань оцюнякс (1949 - 1961кк.), "Мокша" журналонь путф мелянзайкс.

## Валъёжец
Сёрмадсь валморат, азкст, оперань либреттот. Аноклась колма оперонди либреттот: "Нормальня", "Афра", "Пацяв ломань". Опера «Нормальня» мокшеннеса путфоль Мордовиянь седямань эди драмань театраса 1962 кизоня.
Ине содаф Бебанть кувака валморанзон ёткса "Мезень колга морайхть нюдихне", «Лятфнемат", "Ошэряй мокшавати". Сонь покамазонза сувсесть оптимизма, кърхкалма, лама тюст, смузьшинь содаматка.
Бебан Максим содаф тага кода валвеляфксонь сёрмады. Сембода цебярь валвеляфксонза сувасть валморань "Монь тундазе", "Нюди ди кенди" кярьксс.
Сон тага содаф кода васенце мокшень сонетонь сёрмады. Содаф сонетонь кярьксоц "Вень поезтт". Оцю вастсь сонь валъёжезонза ульсь азондомань жанра. Сон сёрмадсть лама азкст, нюрьхкяня азкст, конат сувасть "Шить мархта вихцок" кярьксс. Сон содаф "Тундань нармотть" романонь тиецоль. Бебан Максим ётафтозень лама Пушкин Сандоронь, Лермонтов Михайилань, Шевченка Тарасонь, Некрасов Колань, Есенин Сярьгеень валмороснон. Тага содафоль кода шабатненди сёрмады.

## Покаманза
* «Лаймоса толхт», 1946&nbsp;— торпингонь колга кочкаф покаманза
* «Монь тундазе», 1957&nbsp;— валморонь кярькс
* «Жар-птица», 1958&nbsp;— шабань кяльвал
* «Карпатонь ёфкс», 1958&nbsp;— шабань кяльвал
* «Якстерь чавронканят», 1958&nbsp;— шабань кяльвал
* «Нюди ди кенди», 1960&nbsp;— валморонь кярькс
* «Тундань нармотть», 1965&nbsp;— роман
* «Шить мархта вихцок», 1968&nbsp;— азондомань покаманзон кярьксоц

## Ётафтомонза

## Кяльвалсь
* Энциклопедия «Мордвась» Саранск, 2006 к. 587 л.

## Ушеширень кучфтемат
* Мордовиянь литературонь библиотек

Бебан
Бебан
Гайфтема

*Гайфтема* — тя инструментсь тяфтамоль: сявондевсь метрашкань кувалмоса келувонь или ушторонь досканя, фкя пец сонь сяда келиель, 12-15 сантиметра, а омбоце пец тяйняня, 4-5 сантиметрат. Досканять кувалмос таргафоль струна, эста кшнинь струнат ашельхть, струнать тарксезь нарде сюреса эли шуваня пикскаста. Струнать и доскать ёткс тонгондовсть уфаф жуватань уфам, дугянякс мянтьф смычокса ётафнесть струнать ланга, ди кулевсь кайгома.

## Кяльвалсь
* Энциклопедия «Мордвась» Саранск, 2006 к. 647 л.

Категорие:Седяма кядьёнкст
Шавомат

**Шавомат** — кунардонь пинкнень седямань кядьёнкссь. Сонь эрьхневсть кулянь пачфтоманкса, шавомас эрьхнесть ваныхне. Седямань полгаса шавоматне эрявкснесть кьштимань ритмань няфтемс. Шавоматнень тиендезь коське келувонь седяфста, шавомать келецоль 25-30 сантиметра, кувалмоц – 45-50 сантиметра. Штоба шавомась сяда кайголь, келувонь седяфть вадендезь пичевайса, канцервайса, меле лацкас косьфнезь. Шавомась повфневсь морайть лафтус шна вельде.

Шавомаса морайсь эрьхнезе седяфть шуфтонь молаткаса, лияста шуфтонь куцюса. Куцюса морсесть шавомафтомонга.

## Кяльвалсь
* Энциклопедия «Мордвась» Саранск, 2006 к. 645 л. 

Категорие:Седяма кядьёнкст
Категорие:Идиофонат
Категорие:Мокшень седяма кядьёнкст
Кальдерьдема

*Кальдердемась* — инструментсь шуфтонь. Сявондевсь круглай лаксеф шуфтонь брус, кувалмоц 15-20 сантиметра, келец 7-8 сантиметрат, тя брусти лаксекшнесть пейхть, шарфтомста ня пейхне эрьхнесть вачкаф досканяти – кяльти, досканять пеняц фкя пейть эзда омбоцети токамста эрьхневсь, кайгсь.

Кунардонь пинкнень кальдердемаса постуфне эвфнезь врьгаснень, панцезь стадать маласта. Кальдердемать шарфнезь атятне велень озкснень пингстовок, тяфта синь панцезь кальдяв вийхнень. Ансамбляса, конац морась нюдиса, вяшкомаса, гарзиса, шарфнезь кальдердематьке.

## Кяльвалсь
* Энциклопедия «Мордвась» Саранск, 2006 к. 645 л.

Категорие:Седяма кядьёнкст
Сюрьхцем

Сявондсть оцю сюрьхцем, кодамса сеенькшнихть шяярьхт или учань понат, путнесть лангозогза шуваня куйгорня или шуваня кагод. Морамста кожфсь эрьхнесь шуваня куйгорняти и кулевсь трнаты вайгяль. Тяфтама сюрьхцемса морсесть кштирдихне, тевть эзда ваймама пингста.

#### Кяльвалсь
Энциклопедия «Мордвась» Саранск, 2006 к. 645-647 л.
Аэрофона

280px|кенжешка
**Аэрофона** — стама седямань кядьёнкснень эзда фкясь, конатнень эса гайсь лиси кожфть уфамста. Мокшень калконь тяфтама седямань кядьёнксне кайгомань коряс малат флейтати, а илятне кайгихть кларнетонь лаца.

## Мокшень аэрофонатне
Аэрофонакс мокшень седямань кядьёнкста лувондовихть: шпулькась, акациень куфтолсь, сендиень морамась, куень почконь морамась, пяшень морамась, вяшкомась, севонень вяшкомась, шужярень морамась, нюдись, уфамсь, торамась.

## Кяльвалсь
* Энциклопедия «Мордвась» Саранск, 2006 к. 647 л.

Категорие:Аэрофонат
Хордофонат

**Хордофонат** — тяфтама кядьёнкссь морамста звуксь моли ускф струнатнень эзда.

Хордофонакс лувондовихть: гуслятне, гайфтемась, гарзись.

* Энциклопедия «Мордвась» Саранск, 2006 к. 647 л. 

Категорие:Седяма кядьёнкст
Категорие:Хордофонат
Мембранофонат

**Мембранофонатне** – нят стама кядьёнкссь, коса кайгомась моли таргаф кедть эли кагодть эзда. Мокшэрзятнень музыкальнай культурасост содафоль аньцек фкя тяфтама инструментсь – сюрьхцемсь.

## Кяльвалсь
* Энциклопедия «Мордвась» Саранск, 2006 к. 647 л. 

Категорие:Седяма кядьёнкст
Категорие:Мембранофонат
Идиофона

thumb|right|200px|Пиласа морай
**Идиофона** – стама кядьёнкс, конась тифт калгода материалста, сонь эрьхнесазь, шавондсазь, кальдерьфнесазь. Кунардонь пингонь идиофонатне – нят ведаркатне, очкне, пачкалкне, седяфкятне. Идиофонатне нолявсть тевс, мъзярда эрявсь кеподемс сяда оцю калдорф, пачкалкнень, кшнинь очкнень эрьхнезь ървяямань пингста и лия эрь кодама иласта. 

## Идиофонань полгатне
Хорнбостель—Заксонь системть коряс идиофонсь - 4 седямань кядьёнксонь полгатнень эзда фкясь. Синь явондовихть нилева:
* **1.1** Шавома идиофонат. кастаньетт, ксилофон, рейнстик, тепонацтль, колмужа.
* **1.2** Торхциемань идиофонат.
* **1.3** Фрикциень идиофонат. Пила, клянцеконь гармоника.
* **1.4** Уфамань идиофонат.

## Мокшень идиофонат
Кунардонь пинкнень пачкалгонь, ведаркань эрьхнезь панцезь кальдяв вийхнень, урматнень-меснень. 
Идиофонат шавондсть «Офтонь кштимать» няфтемста, Роштувань кудонь иласта.
Идиофонакс лувондовихть: шавоматне, чакамкатне, кальхцияматне, пайгонятне, кальдерьдематне, пилась.

## Кяльвалсь
* Энциклопедия «Мордвась» Саранск, 2006 к. 645 л.

Категорие:Идиофонат
Самошкин, Анатоли

**Анатоли Самошкин** (, 26.6.1937, тяниень Мордовиянь Зубунь райононь Тархан Потьма велесь — 23.10.1985, Сараношсь) — фольклоронь кочкайсь, тонафтысь. Филологиянь тонадомань кандидат. Мокша. Самошкин лама тись мокшень фольклоронь ёмла жанрань покаматнень кочкамаса. Марса Н. Видмановонь мархта нолдась кярьксь «Мокшень частушкат» (1962), Л. С. Кавтаськинонь мархта марса аноклазе «Мордовиянь калкнень азондоматне-валмораматне. Сиде моронят» сериять ветеце пакшенц. Содаф Самошкинонь «Мокшетнень азондомань асунза» книгац, коса сон ванондсыне Е. П. Кривошеевать, Ф. И. Беззубовать, С. М.Люлякинать творчестваснон. Самошкин аноклась тонафтома книгат, тонафтома ди методикань лезкст, мокшень литературать эди фольклорть коряс програпт.

## Кяльвалсь
* Энциклопедия «Мордвась» Саранск, 2006 к. 471 л.

Категорие:Культурась
Категорие:Седямась
Категорие:Шачсь 26 июньста
Категорие:фольклорсь
Марю Антонова

**Марю Антонова** (;  24 августста 1926, тяниень Мордовиянь Орозаень райононь, Левжа велесь —  1 мартста 2020, Саранош, Россия) — мокшень морайсь ава. Россия масторонь калконь (1980), казьф (1960) морайсь, Мордовиянь калконь (1969), казьф (1957) морайсь. Мордовиянь Масторонь казнень лауреатоц (1971), Мордовиянь Масторонь казнень лауреатоц (2002). Мокшава. 

## Эряфонь киц
Шачсь тяниень Орозаень районца, Левжа велеса. Саратувонь кирдемасторонь консерваториянь аделамда 1945 кизоня.

Антоновать пяк мазы тембрань, вии вайгялец. Антоновась – советонь од ломанень марнек Сотксонь конкурсонь лауреат (1-цесь Москуса, 1957). 

Од ломанень ди студентонь 6-це Сембе масторлангонь фестивалень калконь морамань ломаньётконь конкурсонь лауреат (1-цесь Москуса, 1957). 

Ульсь Мокшэрзянь культурань ди сетенень шитнень эса, конат ётафневсть Москуса. 

Лемоц тяштьф Мордовиянь Покамань отькорьшинь ди героизмань книгав. 

Колганза тифт кафта седямань фильмат. 

Казьф «Почётонь знак» ди Ялгаксшинь орденца.

Калмаф Сараношса.

## Кяльвалсь
* Энциклопедия «Мордвась» Саранск, 2006 к. 659 л.
* Мордовская музыкальная энциклопедия / под общ.ред. Н.И.Бояркина. Саранск: Мордов.кн.изд-во, 2011. С. 15-16.

## Ушеширень кучфтемат
* Антонова Мария Николаевна (1926-2020) 

Категорие:Мокша ломатть
Категорие:Морайхне
Пилькст

Пильксне улендихть серень, улендихть лия кшнинь.

#### Кяльвалсь
1) Каменнобродскяй ркснень и мордватнень щамсна. (Кодамот щамсна руснень и мордватнень, конат эряйхть Пензенскяй губерниянь Краснослободскяй уездонь Каменный брод и маластонь велетнень эса.) Москувонь университетонь известият. 1868. №4. 327 – 333 л.

2) Энциклопедия «Мордвась» Саранск, 2006 к. 105 л.

П
П
Кошелева, Нина

**Нина Кошелева** (;  1.7.1952, тяниень Мордовиянь Сире Шяйгавонь райононь Вяртяльме велесь), композиторсь. Мордовиянь калконь артистсь (2002), Мордовиянь сетенень казьф тиись (1991), Мордовиянь Масторонь казнень лауреат (1986), Россиянь КС полаяй (1982). Мокшава. 2002 кизоста сявомок – Мордовиянь Композиторонь Сотксть (КС) пряфтоц. Кошелевась васенцеда няйфоль Рузмасторонь композиторонь Вяре Равань пяльксть концертсонза, кона ётась Сараношса 1972 кизоня. Тяса сон моразень фортепианонь покаманзон. Кошелева Нинать 1970 кизотнень арьсеманзон ётксот: струнань квартет, концерт кларнетонди оркестра мархта, «Арзамасонь Алёна» балетонь сюитась. Композиторонь эсь лацонь ширец няевсь «Мокшень морот» кярькса, сон тяштьфоль меццо-сопранонди и струнонь квартетонди (1975, Рузмасторонь КС пр. 1988), «Мордовиянь морхне» кантатась (калконь валхне). Мордовиянь ломаньтъналонь эсь лацонь ширесь няеви композиторть «Мордовиянь ърьвяямась» седямань картинастонза, «Сиянь эрьхке» седямань ёфксса (Ежовонь эди Голенковонь налхкомась), «Ведявать дейканза» ёфксса (налхкомась Пудинонь), налхкоманди седяманц эзда, «Тюриеть колга морась» ораторияста ди иля покамастонза, 1990 кизотнень Кошелевась сёрматсь колма фугат фортепианонди, колма ваймопожфонь морот; 2001 кизоня тяштсь «Арзамасонь Алёна» балет, «Авань портреттне» симфониянь сюита. Кошелевась сёрмадсь 50 лама мора. Кошелева Нинась сёрмадозе Мордовиянь Масторонь гимнать седямать. Сон кочкафоль мордовияста калконь вельмофтемань Пуромксонц исполкомозонза.

## Кяльвалсь
* Энциклопедия «Мордвась» Саранск, 2006 к. 658 л.

## Ушеширень кучфтемат
* Композитор Кошелева Нинать лопац

Категорие:композиторхне
Категорие:Содаф ломатть
Категорие:Седямась
Тюсюланят

250px|thumb|right|Тюсюланятне
**Тюсюланят** илякс **понань кямот** — тялонь карьсембяльхть. Валенцятнень кеворьфнезь понаста. Алянь валенцятне сяда оцюфтольхть, аваннетне пильгс коре сяда ёмлатольхть. Валенцятне мокшэрзянь велеса появасть XIX векть кучкаста. Синь кеворькшнезь учань понаста, кона нарафоль сёксенда. Кеворькшнесть равжа валенцят, уле тюсонь, сяда шуроста акша валенцят. Ульсть эсь ширдень вапенцянь кевордихть, сашендсть ширестонга руз ломатть. Тяка пингть мокшэрзятневок якасть ичкоздень мастору валенцянь кеворяма. Ширде сафне валенцят кевордсть азорть пяле, заказонь максыть пяле. Эсь веленнетне кевордсть эсь кудгаст.

Валенцянь кевордемась мокшэрзятненди, улема, ётась руснень эзда. Технологиясь фкя лацонне, фкя лаца лакаф-невихть понатне, пикссевихть, кеворявихть.

XIX сядокизоть омбоце пялестонза появасть понань шишни, понань кеворди машинат. Валенцянь кевордемась, понань кевордемась ся ёткть ни арасть промыслакс, ремеслакс. Машинатне ащесть пирьфса вельхкс ала, работникненди пандсть понаса, сёроса, сяда шуроста ярмакса. Машинатнень лия вастса шарфнезь алашань вий вельде. Понась мольсь аф аньцек валенцянди, но ди сукнандивок.

Валенцятне тянивок ломаттнень пильгсот. Якайхть валенцяса кода  велеряйхне, стане ошеряйхневок. Кеворьфнихть валенцят кядьса, мишендевихть фабричнайхтьке. Тя карьсембяльсь кувать нинге кармай ломаттнень шумбрашиснон ванфнема.

## Кяльвалсь
* В.Н.Белицер. «Мордвать народнай щамоц», Моску, 1973 к.
* В.Н. Куклин. «Мезе ди кода тиенкшнесть мокшэрзятне понаста XIX векть песта XX векть ушетксста», Саранск ошсь, 1968.
* Энциклопедия «Мордвась» Саранск, 2006 к. 265 л.
## Лятфтамат

Категорие:Карьсембяль
Леонти Кирюков

**Леонти Кирюков** (;  1.7.1895, Пиченя, Зубунь район, Мордовия –  12.5.1965,Саранош) — мокшень васенце композиторсь, келеса морамань вятись, тонафтысь. Мордовиянь профессионалонь седямать ушедыензон эзда фкясь. Рузмасторть сетенень казьф тиись (1960), Мордовиянь сетенень казьф тиись (1945). Мордовиянь калконь артист (1947). Мокша. 

## Эряфоньсёрмадома
Шабакс пингстокиге кельгозе кулхцонкшнемс тядянц Анна Никитичнань моронзон. Кирюковонди 13 кизодоль, мзярда сон васедсь Евсевьев Макаронь мархта. Тя павазу васедемаське няфтезе композиторонь кинц.
 
1914 кизоня Кирюков аделазе Казанень тонафтыень афрусненди семинариять, сонь тоза сявондезь Евсевьевонь мярьгоманц коряс; 1931 кизоня аделазе Москувонь консерваториять, келеса морамань вятемань класть, 1937 – 1939 кизотнень тонафнесь Москунь квалификациянь касфтомань институтса (композициянь классь). 1933 – 1940 кизотнень вятезень Мордовиянь радиокоммитетть видеса этнографическяй келеса морамась.

Кирюков сёрмадсь лама эрзянь эди мокшень калконь мора, нолдазень синь башка сборникса 1929, 1935, 1948 кизотнень; сёрмадсь «Литова» седямань драма, «Несмеян эди Ламзурь», «Нормальня» операт, тяштсь кантата. Фкять лемнезе Октябрть 30-це кизонцты, тяда башка сёрмадсь карзиенди концерт, инструментонь налхкомат эди иля покамат; сёрмадсь морот Никул Эркаень, Атянин Федоронь, Бебан Максимонь эди иля мокшень эди эрзянь валморайхнень валморанзон коряс.

Лама тись эсьтиинь эди профессионалонь келеса морамань тевть кеподеманкса, касфтсь лама од седяйда. Кирюков сятнень ётксоль, кие панжезе Сараношень седямань тонафтома вастть, тяса сон покодсь 1931 – 1956 кизотнень.

## Кяльвалсь
* *Кирюков Леонтий Петрович* // Энциклопедия «Мордовия», Т. 1. — Саранск, 2003.

Категорие:Содаф ломатть
Категорие:Композиторхне
Карьхть

кенжешка|вить_кедь
**Карьхне** () — кунардонь пингонь карьсембяльхть. Мокшетне, эрзятне маштсть карень кодама. Этнолокне мордовскяй карьть колга сёрмадыхть кода башка карьсембялень колга. Эсь лацонь ширекс мордовскяй карьти азондови ширемняста кодазь кодамась, трапециянь кодяма карьбрясь — крайса сяда тяйняня, меле цютькя келеми. Мордовскяй карьса ульсть ленгянь килькшт, куване нолневсть карьксне. Серес синь рузоннетнень коряс цють сяда алнянятольхгь. Карьхнень котцезь пяшень ленгяста, сяда шуроста — сялиень ленгяста. Ленгятнень ватксезь мапастонь вирьста, сят, кит эрясть вирть эзда ичкозе, якасть мянь 50 — 60 вайгяльбень вастс. Каренди ленгянь аноклама тушендсть семьянь – семьянь, тя улендсь майть песта — июнть ушетксста. Тя ёткть сяда тёждяль ленгянь ваткамась. Ленгат мишенкшневсть виреньваса, базарса.

Карень котцема сяда сидеста озсесть атятне. Карень кодамс лама мезе пяк ашезь эряв: пеель, цёканцёр, шуфтонь колодка. Ленгятнень карень кодамда инголе лопафнезь ведьса 8 — 10 чаетт, тяфта синь сяда ляпомкшнесть, меле керсезь 1 — 2 см келеса ленгянява. Ленгятнень лангста равжа керть крксезь, меле ни ушеткшнесть карень кодама.

Карьть кодама ушеткшнезь кочкяряста. Пильгалдонь ваетть тиендезь кафта слойста, а лияета ди колма слойста. Стакшинь карьть котцезь вете ленгяста, праздник шиннеть сисем, а то ди кемонь ленгяста. Тяфтама каренди нолнесть еялиень ленгят. Мокшень карьхнень пряса булдомняль, атякшель.

Нят аф аньцек мазоптомкатольхть, атякшнень коряс шарьхкотькшнезь, кона карьсь види пильгонь, а кона кержи пильгонь. Кунардонь карьхнень эса ульсь нинге карь пула.Котцевсь ленгя пакш сязьгатань пула лаца. Кувапмоц карь пулоть улендсь 12 сантиметра, келец 2 — 3 сантиметрат. Карьсемста карь пулоть кепсезь пильге сяярти и тяфта ашкоткшнезь пракстаса. Тяфта карьсь сяда афоль прашенда канниенц пильгета. Тяфтама карьхть XX сядокизать ушетксста каннекшнесть аватне праздник шиня. 

## Кяльвалсь
* *В.Н. Белицер*. «Мордвать народнай щамоц», Моску, 1973 к.
* Энциклопедия «Мордвась» Саранск, 2006 к. 239 л.
## Лятфтамат

Категорие:Карьсембяль
Якстерь тяштеня (журнал)

**Якстерь тяштеня** — эрь ковонь илюстрацие мархта идень журналсь. 

Ноляви 1932 кизоста сявомок Саранск ошса. 1933 — 1941 лисендсь «Якстерь галстук» лем ала. Войнань кизотнень ашезь лисенде. 1964 кизоста сявомок кармась лисендема "Мокша" журналти полаткс лаца. 1988 кизоста сявомок башка эрьковонь нолдафксокс "Якстерь тяштеня" лем ала. Журналсь лезды тонафтомс иттнень шачема масторонь кельгикс, перьфпялень ванфтыкс. Оцю мяль шарфневи тнафнемвастса шачема кяльть и литературать тонафнемаснонды. Журналса лисендихть тонафтф ломаттнень, тонафтыхнень, сёрмадыхнень сёрматфкссна. «Якстерь тяштенясь» печатлай валморат, азкст, баснят, айнемат, тонафниень архтомат, лия материалхт.

## Кяльвалсь
* Энциклопедия «Мордвась» Саранск, 2006 к. 539 л.

Я
Я
Эрьзя, Степан

**Степан Эрьзя** (;  8. 11. 1876, Симбирень губерниень Раторонь уезонь Баева велесь –  24. 11. 1959, Моску ошсь, калмаф Сараношса) – сембе масторлангонь содаф кевонь керсись (скульпторсь). Эрзя. 

## Эряфонь киц
кенжешка|керш_кедь
кенжешка|керш_кедь
Тонафнесь Москувонь архтомань, кевста керсемань эди аркитектуронь тонафнемюрхтса С.Волнухинонь эзда (1902–1906). 1906–1914 кк. Эрясь Италиеса ди Кранцмасторса. Арась сембе масторлангти содафокс, мъзярда няфтезень покаманзон Венециень, Миланонь (1909) ломаньётконь няфтематнень эса, тяфта ина Парижса «Сёксень салон» няфтемаса (1912). 1927–1950 кк. Эрьзя эрясь Аргентинца. Козякофнезе сетеньть калгода шуфтонь керсемань текникса. Сембода ламоц покаманза тифт портретонь жанраса. Эрьзянь сембе шкаманц пачк ётни эсь Эрзянь масторти кельгомась. Иля масторса эрямста мзярдовок ашезе юксне эсь калконц, тя няеви сонь илялемонц эзда, покаманзон эздовок «Эрзява» (1915), «Мордовкань пряц» (1917), «Мордвин сокай-види» (1937), «Мордвин атя» (1944), «Мордвин таргама мархта» (1948) ди илятне. 1950 кизоня Эрьзя мърдась Рузмастору. Усксь мархтонза 200 лама покама ди питнень апак анак казезень синь калконцты. 

## Мялямкуттне
Сонь покаманза ванфтовихть Масторонь Третьяковонь галереяса, Академиконь Оцю театрать мялямгудса (Моску), Масторонь Рузонь мялямгудса (Питерьбур), Аджариень Масторонь мялямгудса (Батуми), Ярославлянь аймаконь сетенень мялямгудса, Пензенскяй областной картиннай гаререяса. Эрьзянь сембода лама произведениянза ванфтовихть С. Д. Эрьзянь лемса архтома сетенень Мордовиянь республиконь мялямгудса. Баева велеса Эрьзянь мялямонь Кудоц-музеец. Саран ошса сонь лемоц максф бульваронди. Казьф Трудовой Якстерь Котфонь орденца.

## Кяльвалсь
Энциклопедия «Мордвась» Саранск, 2006 к. 685 л.

## Лятфтамат

Категорие:Сетеньсь
Категорие:Скульптурась
Категорие:Скульпторхне
Алексеень, Кузьма

**Кузьма Алексеень** ( 1764 октябрьковсь, Нижняй Новгородонь уезонь Оцю Сеське велесь — кулома пингоц аф содаф, Иркут ошень губерние) — терюшевань эрзятнень 1804—1810 кизонь шяхярень-койгонь стяманц вятиец. 

## Эряфонь киц
1802 кизоти самс сокай-видиель. 1804 кизонь Терюшевань стямать тапамда меле арась озксвал азондыкс. Корхнесь ломаттненди кристозшись юмай-арай, вяри кеподи эрзятнень сире пингонь койгоц. Рузонь озксвятихне ди полициень ётка якайхне пачфнесть вяри, кле, Алексеень Кузьма кошярясыне ломаттнень озонкшнемс аф шинь стяма шири, а шинь мадома шири, кле, отямшись сай тоста. Шкаймаряйть валонзон коряс, мъзярда эрзять озондоманза  пачкодихть Шкайти, торазевихть кемгафтува атяпт, ди менельста модать лангс валги Давид и лама ангольда; синь кармайхть ётафтома парокстомома, тяда меле модать лангса илядыхть аныдек сят, кит ванфтыхть эрзянь койгть эса, эряйхть эрзянь койть коряс, корхтайхть эрзянь кяльса, якайхть эрзянь щамса. «Эрзять лангса кивок аф кармай азорондама, козялятненди кивок аф кармай пандома оброк. Эрзятне арайхть васенце ломанькс, лия кундьянь козятневок щайхть эрзянь щапт и арайхть эрзякс». Сонцень Алексеень Кузьма валонзон коряс, ня мяльхнень тейнза пачфнезень Мельседейсь. Шкаймаряйсь семботь тянь пачфнезе ломаттненди марстонь озкснень пингста. Озксвалонзон инкса Алексеень Кузьма аф весть наказакшнезь кошардовийсь, Терюшевань азорхне. 

## Пякстамац
1809 кизонь 12 сентябрьковонь озкста меле, коза пуромкшнесь пъцтай 4 тёжятть од наваф эрзя, Алексеень Кузьма сисем мала ломанензон мархта пякстафоль. Сонь лангозонза пачфтсь П. Трубецкой князть ломанец. Нижня Новгородонь ош пряфтоть Руновскяень мярьгоманц коряс тевсь максфоль парокстомома вастс. Содась тянь сембонь колга потмонь тевонь министорське Куракин, сон пачфнесь кулят оцязортивок. Парокстомомась лувозе Алексеень Кузьма муворукс, сон, кле, арьсесь эсь козяшинц колга. Шкаймаряйть пиксозь локшеса и ильхтезь Сибири. М.Зевакин эрямопингонь содайть койса, парокстомома валть кемокстазе сонць оцязорсь Александр I .

## Кяльвалсь
* Энциклопедия «Мордвась» Саранск, 2006 к. 450 л.

## Лятфтамат

Категорие:Содаф ломатть
Поза

**Поза** — кунардонь мокшень симомбяльсь. Поза пицесть озксонди, оцю иланди. 

## Поза мокшень койса
Мокшетнень ульсь тяфтама койсна — Авань поза. Тя илась ётафневсь Очижида меле фкя таргань ётазь. 30 кудста аватне пуромкшнесть фкя оцю кудс, каннесть мархтост алхт, пачат, почфт эди марса пицесть авань поза. Фкя-фкянь каванямста, арьсекшнесть велеряйснонды пара сёронь шачема, мекпяли ся кудста, коса пидефоль авань позась, кукшеннять каннезь ся куду, коса тяфтама ила ётафтови сай кизоть. 

## Позань пидемась
Цебярь позать пидемац тевсь аф тёждяль. Васень пингть сонь пицезь розень почфста, а меле ламбама якстеряпсста. Розень почфста позать тиемста аноклакшнесть солод, сон тиендевсь касфтф сёраста. Тя розть яжафнезь кядьгевса эли томбсезь шоварняса. Солодть шоворькшнезь розь почф мархта, кайсесть ёткозонза ведь эди путнезь цюгунца пянакудс 2 — 3 шинди. Паряф солодть меле кайсезь оцю, кели парьс. Кайсесть парьти юфт, шорсезь паряф солодть мархта ди тага путнезь пянакуду. Омбоцеда парямда меле, меки кайсезь парьняв ди пяшкотькшнезь парьнять лакай ведьса. Нолдаф суслать кельмофнезь, а меле шапафнезь.

## Кяльвалсь
* Энциклопедия «Мордвась» Саранск, 2006 к. 274-275 лл. 

Категорие:Симомбяльхне
Сыра

**Сыра** — каратаень мокшетнень иланди тиендеви шужведсь. Каратаень мокштне тиендсть иланди шужведь. Тяфтама симомбяль тиендихть татархневок, чувашневок. Солодть шорсезь керсеф розень шужярь мархта ди розень почф мархта. Оцю сяканять путнезь пянакуду ди кирдезь тоса шиньберьф. Илять кайсесть лангозонза пси ведь, суслать нолнезь парьняс, кайсесть лангозонза комлят ди кадондозь шапамома.

## Кяльвалсь
* Энциклопедия «Мордвась» Саранск, 2006 к. 275 л.

Категорие:Комлявгофни симомбяльхне
Категорие:Шужведь
Русланова Лидия Андреевна

**Лидия Андреевна Русланова** (*идькс пингста* **Лейкина-Горшенина Прасковья Андриановна**;  27.10.1900, тяниень Пензань аймакса, Лопатинонь райононь Даниловка велеса —  20.9.1973, Моску ошса) — морайсь (контральто). Морсесь рузонь морот. Шачсь эрзянь тъналса. 

7 кизоса илядсь тядяфтома-аляфтома, кассь Сарату ошень урозгудса. Аделась 3 класст церкавонь тонафнемвастса, морсесь церькавонь хорса. 14 кизоса покодсь мебелень тиенди фабрикса. 1917 кизонь Октябрьковонь революциеда меле 2 кизот тонафнесь Саратувонь консерваториеса, тонафтыкс ульсь профессорсь М.Е.Медведев. Кода профессиень морси васенда морась 1926 кизоня Росту Донца ошса. Сидеста лисендсь сценав эрьзявань щамса. Ине Шачеммасторонь торпингста фронтонь бригадса морсесь тюрихнень инголе. 1945 кизоня морась Рейхстагть куцеманянзон лангса. Макссезень эсь ярмаконзон минань ляценди батареень пуроптомс. Торпингта меле Руслановась и сонь мирдец В.В.Крюков генерал-лейтенантсь пякстафтольхть. Кирдевсь лама лагерьса, тяконь лувксса Потьмасовок (Мордовияса). Сталинонь куломда меле нолдафоль, азфоль аф муворукс. Калмаф Новодевичьянь калмоланкненди.

## Лятфтамат

## Кяльвалсь
* Энциклопедия «Мордвась» Саранск, 2006 к. 635 л.

Категорие:Мораматне 
Категорие:Содаф ломатть
Категорие:Эрзят
Мокшень Пишля

**Мокшень пишля** (*рус.* **Мордовская Пишля** ) — велесь Мордовия республикса Мокша масторса, Орозаень районца.

## Географиясь

## [[Климатсь]]

## Велеть эрямопингоц
Мокшень веле Пишля ляйть лангса. "Список населенных мест Пензенской губернии (1869)" кунардонь тяштьфксть эса Мокшень Пишлясь - казеннай веле 170 кудса, Инсарскяй уездса. Лемоц эвондась *пеше ляй* валхнень эзда.

Тяса шачсь дипломатсь Федор Иванович Ведясов, кона лама пинге покодсь СССР-нь Лия масторонь Министерстваса, корхтась 12 омба масторонь кяльса.

Мокшень Пишляса шачсь тяштись Юрий Федорович Кузнецов.

2005 кизоста Пишляса лувондовсь 622 велеряй.

## Кунардонь тяштьфксста
"1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сюзгари велесь - Сюдаска Атышев, Перхляйсь - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , "

 
## Эряйхне

## Лятфтамат

Категорие:Орозаень район
Категорие:Мокшень велетне
Категорие:Мордовиянь велетне
Левжа

**Левжа** (, ) — мокшень велесь Мордовия республикса Мокша масторса, Орозаень районца.

## [[Географиясь]]
Мокшень веле Тарханка и Левжа ляйхнень лангса. Ащи 7 вайгельбя Орозайть эзда. Сонь путомац лувондови XVII сядоти. Лемонц кирдьсы "левож" (*рузкс* мочало) валть эзда. Велеса тиендсть пешень куйгор, меле куйгорста - левож. Велеть омбоце лемоц Богдашкино: васенце велеряйть лемонц эзда.

## [[Климатсь]]

## Кунардонь тештьфксста
1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сюзгари велесь - Сюдаска Атышев, Перхляйсь - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , 

## Эряйхне

## Содаф ломатть
Левжаса шачсь Россиянь ди Мордовиянь народнай артисткась М.Н.Антоновась ди Россиянь заслуженнай артисткась Ю.П.Учватовась, профессорсь М.В.Учватов, наукань кандидаттне М.В.Романовась, Р.А.Заводовась, Вооруженнай Силань полковниксь Н.В.Гаршин, музыкантсь ди дирежерсь Иван Резепов, заслуженнай налхкись Павел Учватов.

## Кяльвалсь
* Цыганкин Д. В. Эрзень-мокшень собственной лемтне // Мокшень правда. Саранск, 1971. 29 апр.

## Лятфтамат

## Ушеширень кучфтемат
* Портал Мордовии с. Левжа 

Категорие:Орозаень район
Категорие:Мокшень велетне
Категорие:Мордовиянь велетне
Од Веле

**Од Веле** (, ) — мокшень велесь Мордовия республикаса Мокша масторса, Орозаень районца.

## Географиясь
Од Веле велесь ащи 43 вайгяльбет Сараношть эзда, 26 вайгяльбет районкучкать Орозай эзда.

## [[Климатсь]]

## [[Историясь]]
Лемонц кирдьсы васень велеряйхнень фамилияснон Куликофнень эзда, конат покодсть Россиянь перяфса Атемарско-Инсарскяй засечнай чертаса.

Тястонь паровой меленцяса 1902 кизоня тифоль Мокшень масторса васенцетнень ёткса революциянь кружоксь, конань ломаненза лувондсть ди явондозь «Искра» газетать.

Тяса жа якшамковть (*рузкс* январь) 12 шистонза 1903 кизоня ётась Мордовияса покодихнень васенце выступлениясна, конат анасть меленцянь азорть эзда касфтомс покодеманкса пандомать (*рузкс* заработная плата).

## Эряйхне

## [[Экономикась]]

## Культурась

## [[Тонадома]]сь

## Спортсь

## Содаф ломатть
Те велеса шачсь Россиянь ди Мордовиянь ломаньтналсь артисткась Санда Куликовась, тяштись А.Н.Норкин.

## Кяльвалсь
* *Д.В. Цыганкин*. Эрзень-мокшень собственной лемтне // Мокшень правда. Саранск, 1971. 29 апр. 
* *И.К. Инжеватов*. Топонимический словарь Мордовской АССР: Названия населен. пунктов.Саранск: Мордов. кн. изд-во, 1987. 264 с. 
* *Н.В. Казаева* Адаптация Мордовских топонимов в языковой среде. 
* Географический атлас Республики Мордовия / редкол.: д-р геогр. наук проф. А.А. Ямашкин (пред. кол.), С.М. Вдовин, Н.П. Макаркин [и др.] — Саранск: Мордовское книжное издательство, 1987. — 263 с. 
* Мордовия: энциклопедия: В 2 т./ Науч.-исслед. ин-т гуманитар. наук при Правительстве Респ. Мордовия; Гл. ред. коллегия: А. И. Сухарев (гл. ред), В. А. Юрчёнков (зам. гл. ред.), П. П. Кузнецов (отв. секретарь) [и др.]. — Саранск: Морд. кн. изд-во, 2003—2004.  
## Лятфтамат

## Ушеширень кучфтемат
* Од Веле «GeoNames» 
* Од Веле «Портал Мордовии» 

Од Веле
Од Веле
Од Веле